স্বামী বিবেকানন্দের জন্ম-সার্ধশতবর্ষ
২০১২ সালে স্বামী বিবেকানন্দের জন্ম-সার্ধশতবর্ষ উপলক্ষে শিকাগোর কাউন্সিল ফর আ পার্লামেন্ট অফ ওয়ার্ল্ড রিলিজিয়ন্স-এর উদ্যোগে মেরিল্যান্ডের বার্টনভিলের ইনস্টিটিউট অফ ওয়ার্ল্ড রিলিজিয়নস (ওয়াশিংটন কালীবাড়ি) একটি তিন দিন-ব্যাপী সম্মেলনের আয়োজন করে।
স্বামী অভেদানন্দ
১৮৯৬ সালে লন্ডনে অবস্থানকালে স্বামী বিবেকানন্দ তাঁকে ডেকে পাঠিয়ে পাশ্চাত্যে বেদান্তের বাণী প্রচারের কাজে নিযুক্ত করেছিলেন। ১৮৯৭ সালে অভেদানন্দ মার্কিন যুক্তরাষ্ট্রে গমন করেছিলেন। সেদেশে স্বামী বিবেকানন্দের নির্দেশ অনুযায়ী তিনি নিউ ইয়র্ক বেদান্ত সোসাইটির ভার গ্রহণ করেছিলেন। এই সোসাইটির মাধ্যমে তিনি বেদান্ত ও রামকৃষ্ণ পরমহংসের বাণী প্রচার করতেন। সুদীর্ঘ ২৫ বছর ধরে তিনি মার্কিন যুক্তরাষ্ট্র, কানাডা, মেক্সিকো, জাপান ও হংকং ভ্রমণ করে সফলভাবে বেদান্তের বাণী প্রচার করতে সক্ষম হয়েছিলেন। অবশেষে ১৯২১ সালে হোনোলুলুতে প্যান-প্যাসিফিক এডুকেশন কনফারেন্সে যোগদানের পর তিনি ভারতে প্রত্যাবর্তন করেন।